**REPUBLIKA HRVATSKA**

**KRAPINSKO-ZAGOSRSKA ŽUPANIJA**

**GIMNAZIJA ANTUNA GUSTAVA MATOŠA, ZABOK**

**PRILAZ JANKA TOMIĆA 2**

**49210 ZABOK**

**OIB. 90817200215**

KLASA: 400-02/24-01/03

URBROJ: 2140-91/01-24-4

Zabok: 19.12.2024.

**FINANCIJSKI PLAN GIMNAZIJE A.G.MATOŠA ZA 2025.GODINU S PROJEKCIJAMA ZA 2026. I 2027. - DOPUNA**

**OBRAZLOŽENJE**

1. **UVOD – sažetak djelokruga rada škole**

Gimnazija Antuna Gustava Matoša ima tri usmjerenja: opće, jezično i prirodoslovno-matematičko. Nastava je organizirana u jutarnjoj smjeni u petodnevnom radnom tjednu sa slobodnim subotama.

Nastava (redovna, izborna, dodatna i fakultativna) izvodi se prema nastavnim planovima i programima koje je donijelo MZOS, te prema Školskom kurikulumu i Godišnjem planu i programu škole za tekuću godinu.

Nastava TZK odvija se u adekvatnom prostoru Sportske dvorane Zabok, koja pokriva potrebe grada te Škole za umjetnost, dizajn, grafiku i odjeću Zabok.

Učenici koji upisuju Gimnaziju AGM Zabok dolaze iz ukupno 32 općine i gradova s područja Krapinsko-zagorske i susjednih županija. Gotovo svi učenici svake godine upisuju izabrane fakultete.

Trenutno imamo 41 zaposlenih profesora, te 11 zaposlenika na administrativno-tehničkim poslovima. Sva je nastava stručno zastupljena.

Škola u 16 odjeljenja ima ukupno 372 učenika, a u prve razrede u školsku godinu 2023./2024. upisano je 97 učenika.

1. **OBRAZLOŽENJE FINANCIJSKOG PLANA – aktivnosti i projekti**

**Opis financijskog plana**

Ovim financijskim planom sredstva su planirana za provođenje programa škole, prema odgovarajućim izvorima financiranja. Financijski plan za 2025.g. te projekcije plana za 2026. i 2027.godinu izrađeni prema Uputama Ministarstva financija i Krapinsko-zagorske županije za razdoblje 2025.-2027.

Zbog lakšeg praćenja planova prihoda i rashoda za 2025. te projekcija za 2026. i 2027.g. u Financijskom planu su iskazani i podaci o izvršenju proračuna za 2023. godinu te plan za 2024.godinu.

1. U sažetku računa prihoda i rashoda iskazani su ukupno ostvareni prihodi i rashodi za 2023. godinu, plan za 2024. godine te planirani prihodi i rashodi za 2025.g. i projekcije plana za 2026. i 2027. godinu. Ukupni prihodi za 2025. iznose 1.652.385,00 € što je povećanje u iznosu na plan iz 2024.g. za oko 55.000,00 €. Rashodi su također povećani s 1.596.865,00 € na 1.652.385,00 € od čega se 10.700,00 € odnosi na nabavu nefinancijske imovine.
2. **Prema ekonomskoj klasifikaciji prihodi su podijeljeni na prihode**:
* 63 - Pomoći iz inozemstva i od subjekata unutar općeg proračuna.

To su prihodi iz Državni proračun Republike Hrvatske iz kojih se financiraju plaće za zaposlene, prekovremeni i smjenski rad te ostale naknade zaposlenicima (jubilarne, pomoći, otpremnine, dar djeci, državna natjecanja…). Ukupni prihodi za 2025.g. planirani su u iznosu od 1.421.050,00 € što je povećanje od oko 20.000,00 € u odnosu na plan iz 2024.g.

U ovu skupinu spadaju i prihodi od JLS odnosno Grada Zaboka. Ovi prihodi namijenjeni su uglavnom za izvannastavne i izvanškolske aktivnosti učenika te razne radionice i projekte te sufinanciranje plaće za pomoćnika u nastavi. Iznos planiranih sredstava iznosi 14.150,00 € dok plan za 2024.g. iznosi 5.000,00 €. Razlog tako velikog povećanja plana je zbog planiranih troškova za pomoćnika u nastavi koji se financira 50% iz proračuna Grada Zaboka i 50% Krapinsko-zagorske županije.

U 2024. godini započeo je Erasmus projekt zbog kojeg su planirana i sredstva na poziciju EU projekata u iznosu od 16.200,00 € za 2024. i 2025.g.

* 64 - Prihodi od imovine.

U 2024. godini nisu planirani prihodi od imovine. Spomenuti prihodi odnose se na prihode od kamata Zagrebačke banke za redovno poslovanje.

* 65 - Prihodi od upravnih i administrativnih pristojbi, pristojbi po posebnim propisima i naknada.

To su ostali nespomenuti prihodi ili prihodi za posebne namjene. Uglavnom se odnose na prihode od uplata roditelja za ekskurzije, odlasci na predstave, terenska nastava. To su prihodi koji samo prelaze preko računa škole te je naš račun u tom slučaju samo prijelazni račun i služi kao evidencija namjenskih uplata i isplata. Iznos planiranih prihoda u 2025.godini iznosi 16.950,00 €.

* 66 - Prihodi od prodaje proizvoda i roba te pruženih usluga, prihodi od donacija te povrati po protestnim jamstvima.

 U ovu skupini prihoda spadaju vlastiti prihodi koje većim dijelom čine prihodi od posredovanja kod zapošljavanja redovitih učenika srednjih škola preko učeničkog servisa, te prihodi od iznajmljivanja prostora, a koriste se za pokrivanje povećanih troškova energenata i materijala, za poboljšanje minimalnih potreba u prosvjeti te nabavu opreme. Planirani prihodi u 2025.g. iznose 65.000,00 €.

U skupinu 66 prihoda spadaju prihodi od donacije za koje u 2024.g. planiramo iznos od 9.000,00 €.

* 67 - Prihodi od nadležnog proračuna i od HZZO-a temeljem ugovornih obveza.

Prihode od nadležnog proračuna čine prihodi Krapinsko-zagorske županije (decentralizirana sredstva) kojima se financiraju materijalni troškovi kao i prijevoz zaposlenika, investicijsko održavanje kao i nabava opreme te najam dvorane za nastavu TZK. Prema Uputama Krapinsko-zagorske županije sredstva za 2025.g. planirana su u iznosu od 111.382,02 €. Planirana sredstva za 2024. iznosila su 111.707,80 €.

Izvorna sredstva Krapinsko-zagorske županije za 2025.g planiraju se u iznosu od 29.003,06 €, a namijenjena su za financiranje županijskih natjecanja, određenih projekata u školi, obilježavanja važnijih godišnjica, podjela ugovora o stipendiranju učenika, sufinanciranje raznih ljetnih škola, naknade za rad e-tehničara, izvođenje nastavnog programa Škola i zajednica i 50% plaće i prijevoza za pomoćnika u nastavi. Sredstva su povećana u odnosu na 2024. za 17.000,00 € a veći dio odnosi se upravo na plaće pomoćnika u nastavi.

* 72 – Prihodi od prodaje proizvedene dugotrajne imovine.

U narednim godinama ne planira se prodaja imovine kojom bi se ostvarili prihodi pa tako i planu za naredne tri godine nisu iskazani prihodi po toj osnovi.

* **Rashode poslovanja možemo podijeliti na**:

31 – Rashode za zaposlene.

Rashode za zaposlene čine plaće za redovan rad, plaće za prekovremeni rad, plaće za smjenski rad, stručne zamjene. Ostale naknada za zaposlene čine regres, Božićnica, jubilarne nagrade, pomoći, nagrade za radne rezultate te doprinosi za zdravstveno osiguranje.

Ukupni iznos planiranih sredstava za 2025.g. iznosi 1.403.200,00€

* 32 – Materijalne rashode čine svi troškovi od dnevnica i troškova prijevoza na službenom putu, naknade za prijevoz na posao i s posla, uredski materijal, materijal za održavanje, usluge održavanja, troškovi telefona poštarine, najam sportske dvorane….Planirani materijalni rashodi u 2025.g. iznose 224.063,50 €.
* 34 – Financijski rashodi.

To su rashodi za bankarske usluge, rashodi od zateznih kamata te ostali financijski rashodi. Iznos planiranih financijskih rashoda u 2025. g. iznosi 2.012,02 €.

* 42 – Rashodi za nabavu proizvedene dugotrajne imovine.

Uglavnom se radi o rashodima za nabavu računala i računalne opreme, projektora, printera, pametnih ploča i ekrana te druge opreme za nastavni proces ili održavanje zgrade te kupnji knjiga. Ukupni planirani iznos za nabavu te opreme u 2025.g. iznosi 10.700,00 €.

1. **Prihodi prema izvorima financiranja**

 Prema izvorima financiranje prihode možemo podijeliti na:

* Opće prihode i primitke

Izvor 1.1 Prihodi od nadležnog proračuna – izvorni prihodi Krapinsko-zagorske županije. Planirani iznos za 2025.g. iznosi 29.003,06 €.

Izvor 1.3 Izvori od Krapinsko-zagorske županije – decentralizirana sredstva. Planirani iznos za 2025.g. iznosi 111.382,02 €.

* Izvor 6.2 Donacije. Planirani iznos donacija u 2025.g. iznosi 9.000,00 €.
* Izvor 3.1 Vlastiti prihodi. To su prihodi od posredovanja kod zapošljavanja učenika srednjih škola preko servisa, te prihodi od najma prostora škole. Planirani iznos navedenih prihoda u 2025.g. iznosi 65.000,00 €.
* Izvor 4.3 Ostali prihodi za posebne namjene. Ostale prihode za posebne namjene čine prihodi od uplata roditelja za ekskurzije, odlasci na predstave, terenska nastava. Planirani iznos navedenih prihoda za 2025.g. iznosi 16.950,00€.
* U pomoći spadaju:
* Izvor 5.2 Prihodi od ministarstva znanosti i obrazovanja. Planirani iznos za 2025.g. je 1.390.700,00 €.
* Izvor 5.3 Projekti EU – Planirani iznos za 2025.g. iznosi 16.200,00 €.
* Izvor 5.4 Prihodi od JLS – Grad Zabok. Planirani iznos prihoda za 2025.g. iznosi 14.150,00 €.
* Izvor 5.7 Projekt EU Shema voća 7 – planirani iznos za 2024. iznosi 3.134,85€.

Rashodi poslovanja prema izvorima financiranja jednaki su prihodima, što znači da se planiraju u potpunosti utrošiti za namjenu za koju su dobiveni.

1. **Rashodi prema funkcijskoj klasifikaciji**

Prema funkcijskoj klasifikaciji rashodi su iskazani kroz brojčanu oznaku J01 OBRAZOVANJE, odnosno J01 1018 Srednjoškolsko obrazovanje – zakonski standard. Ukupni iznos rashoda za 2025.g. iznosi 140.385,08 € dok za 2026. i 2027. iznosi 143.705,08 €.

1. U posebnom dijelu plana prikazani su rashodi prema izvorima financiranja te prema troškovima.

Izvor financiranja 1.3 odnosi se na decentralizirana sredstva Krapinko-zagorske županije. Tu spadaju svi materijalno financijski rashodi neophodni za normalno funkcioniranje škole kao i troškovi prijevoza zaposlenika te troškovi najma dvorane za održavanje nastave TZK. Ukupno planirana sredstva za 2025. godine iznose 111.382,02 € kao i projekcije za 2026.g. i 2027.g.

Najveći troškovi koji se financiraju iz ovog izvora su prijevoz zaposlenika na posao s planiranim iznosom od 32.000,00 €, ostali materijal za potrebe redovnog poslovanja (materijal za čišćenje, literatura, materijal za higijenske potrebe, te ostali materijal, materijal i usluge za održavanje zgrade i opreme, komunalne usluge) te najam sportske dvorane 35.000,00 €.

Izvor financiranja 1.1 odnosi se na izvorne prihode Krapinsko-zagorske županije. Ukupni iznos planiranih sredstava za 2025.g. iznosi 29.003,06 €, a odnose se na troškove rada e-tehničara, za izvođenje nastavnog programa Škola i zajednica, plaće za rad pomoćnika u nastavi dok se preostali iznos odnosi za troškove natjecanja, obilježavanje raznih događaja, sufinanciranje učeničkih vannastavnih aktivnosti.

Izvor 2.1 donacije odnosi se na primljene donacije za koje planiramo iznos od 9.000,00 €. Iznos će se utrošiti namjenski u svrhu za koji je dobiven.

Izvor 3.1 Odnosi se na vlastite prihode škole. Prihodi su to od posredovanja pri zapošljavanju redovitih učenika srednjih škola Krapinsko-zagorske županije preko učeničkog servisa kao i prihodi od najma prostora škole. Planirani iznos prihoda za 2025.g. iznosi 65.000,00 €. Od prihoda ostvarenih od rada učeničkog servisa podmiruju se plaća zaposlenika koji rade preko ljeta na poslovima vezanim uz učenički servis kao i ostali troškovi nastali samim radom servisa (troškovi tonera, papira, kuverti, poštarina, bankarske provizije). Ostatak prihoda koristi se za povećanje učeničkog standarda (kupnja opreme, nastavnih pomagala), a zbog ograničenih DEC sredstva velik dio prihoda koristi se i za podmirenje osnovnih troškova kao što su troškovi električne energije, plina, komunalnih usluga, telefona, materijala za održavanje, materijala za čišćenje, troškova za službena putovanja. Također i svi vlastiti prihodi ostvareni od najma prostora škole također se koriste za podmirenje osnovnih troškova škole.

Izvor 4.3 Posebne namjene čine troškovi za ekskurzije, odlasci na predstave, terenska nastava. Planirani iznos navedenih prihoda za 2025.g. iznosi 16.950,00 €.

Izvor 5.2 Ministarstvo znanosti i obrazovanja. Ministarstvo znanosti i obrazovanja financira plaće zaposlenika kao i ostale naknade za zaposlene kao što su regres, Božićnica, jubilarne nagrade, pomoći, dar djeci, državna natjecanja, rad voditelja županijskih aktiva, nabava lektire za školske knjižnice. Planirani iznos sredstava za 2025.g. iznosi 1.390.700,00 € što je povećanje u odnosu na plan za 2024.g.

Izvor 5.3 Projekti EU – odnosi se na Erasmus projekt koji je započeo u 2024.g. i nastavlja se u 2025.godini. Planirana sredstva za projekt u 2025.g. iznose 16.200,00€.

Izvor 5.4 Prihodi od JLS – Grad Zabok. Rashodi od dobivenih prihoda od Grada Zaboka odnose se na rashode za izvannastavne i izvanškolske aktivnosti učenika, razne radionice i projekte, tiskanje brošure „Naši uspjesi“, nagrade učenicima za postignute rezultate na državnim natjecanjima te plaće za pomoćnika u nastavi. Iznos planiranih sredstava iznosi 14.150,00 €.

Izvor 5.7 Odnosi se na projekt Školska shema voća. Radi usklađenja planova Gimnazije i planova Krapinsko-zagorske županije sredstva za Školsku shemu voća iskazani su na izvoru5.7 Tekući projekt Školska shema 7, Ministarstvo – prijenos EU.

**Zakonske i druge pravne osnove**

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17., 68/18., 98/19., 64/20. i 133/20.) i Zakona o ustanovama (NN 76/93., 29/97., 47/99., 35/08., 127/19.)

Također, financijski plan se temelji i na Školskom kurikulumu i Godišnjem planu i programu škole za tekuću školsku godinu.

**Ciljevi provedbe financijskog plana u trogodišnjem razdoblju i pokazatelji kojima će se mjeriti ostvarenje tih ciljeva.**

Gimnazija Antuna Gustava Matoša u Zaboku i nadalje će imati važan prioritet: pružanje usluge kvalitetnog gimnazijskog programa obrazovanja i odgoja učenika s ciljem nastavka obrazovanja na tercijarnoj razini.

U naredne tri godine važno je održati standard i kvalitetu koja je dostignuta održavanjem stečenih materijalnih uvjeta rada, a koji su dostignuti i dodatnom djelatnošću škole posredovanjem povremenom radu redovitih učenika županije.

Učenici će se i u narednom periodu poticati na izražavanje kreativnosti, talenata i sposobnosti kroz uključivanje u slobodne aktivnosti, školska, županijska, državna i druga natjecanja te kroz rad na školskim projektima, priredbama i manifestacijama.

Profesori će se tijekom školske godine kontinuirano stručno usavršavati na seminarima, stručnim skupovima te održavati ogledne satove prema programu Stručnih vijeća, te poučavati u skladu s najnovijim obrazovnim modelima poučavanja. Važno je napomenuti da je u segmentu stručnog usavršavanja radi uštede preporuka svim profesorima da se pohađaju jednodnevni seminari i seminari koji se odvijaju u Krapinsko-zagorskoj županiji ili Zagrebu. To načelo ne primjenjuje se na iznimke opravdane stručno-pedagoškim potrebama škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Školsku godinu 2022./2023. uspješno je završilo 374 učenika škole. Od ukupno 98 maturanata koliko ih je pristupilo maturi u ljetnom roku, svih 98 ih je uspješno položilo državnu maturu te je njih 95 upisalo željene fakultete u ljetnom, odnosno jesenskom roku; dvije učenice odlučile su pauzirati, dok jedna učenica nije povratno javila školi podatke o upisu (od ove školske godine škole nemaju pristup podacima o upisima na fakultete, već to dobivaju od učenika nakon upisa). Od njih 95 većina je upisala Sveučilište u Zagrebu, ostali u Rijeci, Osijeku, Zadru...

Ove se godine na školskoj razini natjecanja u znanju u našoj školi natjecalo ukupno 158 učenika pod vodstvom 27 mentora, uz napomenu da mnogi učenici sudjeluju na više natjecanja. Na županijskim natjecanjima rezultatom za neko od prva tri mjesta se izborio 41 učenik, na državna natjecanja u znanju pozvani smo u konačnici iz Geografije, Biologije, Kemije, Povijesti i Hrvatskog jezika s ukupno petero učenika i šest mentorica. Jedan učenik predstavljao je školu na Svjetskoj geografskoj olimpijadi u Indoneziji. Usto 35 učenika u pratnji dvoje mentora plasiralo se na državna natjecanja u sportu, a muška futsal ekipa plasirala se na Svjetsko prvenstvo u futsalu.

 Ravnateljica:

 Bibijana Šlogar, prof.